Vita:Big Ben

message: A Big Ben nem az apatsag oraja, hanem a parlament oratornyanak harangja. Az apatsag nem egyenlo a parlamenttel, bar tenyleg kozel van.
Kedves 84.0.20.129!
Ha végeztél nevezd át légyszi Big Ben-re, két nagy B-vel. Kösz, Totya (vitæ) 2007. január 16., 13:38 (CET)
Valaki megszerezhetné a BIG BEN harangütéseinek a hangját, s fel lehetne tenni a szócikkbe.84.0.20.129 2007. január 16., 16:29 (CET)
A  változtatások szerzőtársaim seitségével készek. 84.0.23.158 2007. január 17., 09:49 (CET)

message: KIS-NAGY BÉNI  (168 óra 2000/21)
A május 18-i számban egy (szerencsés) utazó azt írta, bár gyakran járt
Londonban, titkát nem sikerült megfejtenie.
Nem is könnyű. Találkoztam például olyan magyar útikönyvvel, amelyikben a
Parlament épületének szimbolikus tornyát Viktória-toronyként, más néven a Big
Benként említi. (Csak a pontosság kedvéért: a Viktória-torony máshol áll.)
Ehhez képest az, amit Tisztelt Brigitta cikkében leírt, már egy tisztességesebb
verzió, de nem a teljes igazság.
A valóság az, hogy sem a torony, sem teljes egészében a harang nem azonos a
"Big Ben"-nel! Ez az elhíresült név valójában olyan, mint a "Watergate", a
Panama (vagy ha ez ismertebb: Nemzeti Színház), vagyis a torony építésének és a
hozzá fűződő politikai csatározásoknak a gúnyneve.
Az óra készítője az épületegyüttest újjátervező mérnök, Barry barátja volt. Nem
tudni, konok makacssága miből származott, de fittyet hányva a szakmai
tanácsoknak, a mutatókat először (ágyú öntéséhez használt) nehézfémből
készítette el, ezért a világon akkor a legpontosabbnak számító óraszerkezet meg
sem tudta mozdítani a 2,5 tonna súlyú percmutatót. Másodszorra is elkészítette
a makacs óramester a mutatókat, és a szerkezet toronyba emelését követően
- amelyet a kíváncsi londoni polgárok ezrei figyeltek lélegzetvisszafojtva - a
percmutató leesett a 3-asra, és onnan nem is mozdult többé. De három az
igazság, harmadjára végül is az eredeti súly egytizedére csökkentett üreges cső
már megfelelőnek bizonyult. Ma is ez látható a világ egyik legpontosabb óráján,
amely nem siet többet napi 1 másodpercnél!
A pokoli torony kálváriája azonban ezzel még nem fejeződött be.
A harang is elkövette a maga költséges és végül politikai csatákba torkolló
tréfáit.
Két napba tellett, mire a roppant súlyú harangot felhúzták a toronyba. A
harangnyelv azonban a kívánatosnál másfélszer súlyosabb volt, így az első
kondításnál kettétörte a harangot.
Amikor az új harangot végigvonszolták London utcáin a torony felé, ekkor már
a londoniak komédiázva követték, és a Punch is állandó alapanyagként
használhatta - mint tréfaforrást - a harang kálváriáját. 1859 májusában végre
elkezdhette áldásos együttműködését az óra és a harang.
Az öröm azonban nem tartott sokáig, mert nagyon hamar észrevették, hogy a
harangon egy kis repedés keletkezett. Itt azonban lezárul a történet, mert a
repedt harang ma is a helyén csüng, tulajdonképpen ez a keskeny kis repedés
adja a Big Ben egyedülálló, letompított zengését - amely olyan kedves emlék
mindannyiunknak, akik egyszer már hallottuk.
Londonban van néhány látványosság, amelynek más a neve, mint amit a világ
ismer, ezeket a neveket (Kleopátra tűje, Eros-szobor) a város polgárai
ragasztották rá a nevezetességekre, végül is a városatyák, beletörődve a
ténybe, utólag hivatalosan is átkeresztelték őket.
Így történt ez a Big Ben esetében is. Az építési felügyelőt, akinek idején ez
a sok - bizonyára manipulációktól és politikai érdekektől sem mentes -
építkezés folyt, Sir Benjamin Hallnak hívták. Az építkezés kudarcsorozatának
porát rajta verték el. Hogy mennyire volt vétkes, vagy mennyire nem, ma már
senkit nem érdekel. A "Benjamin", vagy becenevén Béni, kicsikét, legfiatalabb
fiúcskát jelent. A "Big" pedig - köztudottan - fizikailag nagyot jelent. A
szóösszetétel tehát - ellentmondásából fakadóan - afféle gúnynév volt, amit a
londoniak egyszerűen ráragasztottak az építőre, az eseménysorozatra és talán a
torony-óra-harang együttesére is.
Szabó Magda
közgazdász főtanácsos
Budapest
thread_title:  168 óra cikke 

message: Ha a Big Ben az óratorony harangja, akkor véleményem szerint a szócikk nem igazán illik azokba a kategóriákba ahol jelenleg van. Vagy a szócikk nem tájékoztat megfelelően. – Silvio Üzenj! 2011. január 4., 14:06 (CET)
thread_title:  Szócikk címe